दूध डेयरी में 3 लाख की बिजली चोरी पकड़ी
बांसवाड़ा। बिजलीचोरी के मामलों पर प्रभावी कार्रवाई करते हुए डिस्कॉम के सतर्कता दल ने शनिवार को गढ़ी उपखंड के मोर गांव में दुग्ध उत्पादक सहकारी समिति के केंद्र पर तीन लाख की चोरी पकड़ी। साथ ही उन्होंने बागीदौरा उपखंड क्षेत्र में चार स्थानों पर छापे मारकर एक लाख की बिजली चोरी पकड़ी।
एक्सईएन सतर्कता एबी ठाकुर ने बताया कि वे मोर गांव में दुग्ध उत्पादक सहकारी समिति के केंद्र पर बिजली चोरी करने की सूचना मिली थी। जिस पर वे गढ़ी पुलिस थाने से जाब्ता लेकर मौके पर पहुंचे, जहां पाया गया कि सर्विस लाइन सीधे एलटी लाइन से जोड़ कर बिजली चोरी की जा रही है और मशीन से दूध को ठंडा रखा जा रहा है। साथ ही प्लांट का संचालन भी बिजली चोरी कर किया जा रहा है।
मौके पर सबूत एकत्रित कर प्रवीण नायक के खिलाफ बिजली चोरी का मामला दर्ज किया गया। साथ ही बागीदौरा उपखंड क्षेत्र के सालिया निवासी रमेश पुत्र नाथू, करजी में रमेश पाटीदार खेमाजी,खेमाजी पुत्र हीराजी, भेमा पाटीदार पुत्र रतनजी के यहां छापे मारे जाने पर एक लाख रुपए की बिजली चोरी करना पाया गया। जिनके खिलाफ बिजली चोरी निरोधक पुलिस थाने में प्रकरण दर्ज करवा कर कार्रवाई की जाएगी।
दूध डेयरी मेंं अवैध रूप से किया गया कनेक्शन और एलटी लाइन से जोड़े तार।
hin_Deva hin_Deva hin_Deva hin_Deva hin_Deva